Монгол Улсын Их Хурлын Хууль зүйн байнгын хорооны 2021 оны 06 дугаар тогтоолын тавдугаар хавсралт

**МОНГОЛ УЛСЫН ИХ ХУРАЛД САНАЛ БОЛГОСОН НЭР ДЭВШИГЧИЙН**

**ТАЛААРХ АЖЛЫН ХЭСГИЙН ТАЙЛАН**

***Товч удирдамж:*** *Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журам /цаашид ”журам” гэх/-ын 12.1, 12.2, 12.3, 12.4-т заасны дагуу Ажлын хэсэг нь олонхын саналаараа Улсын Их Хуралд нэр дэвшүүлсэн нэр дэвшигчийн талаарх тайланг энэхүү загварт нийцүүлэн бичих үүрэгтэй. Журмын 13.1-д заасны дагуу Ажлын хэсгийн тайланг Улсын Их Хурлын цахим хуудаст байршуулах тул уг тайланд гэрийн хаяг, цахим шуудангийн хаяг, утасны дугаар зэрэг хувь хүний нууцад хамаарах мэдээллийг, мөн нэр дэвшигчийн талаар ярилцлага өгсөн хүний нэр, түүнийг таних шинжийг бичихгүй.*

|  |  |
| --- | --- |
| **Нэр дэвшигчийн товч танилцуулга** | |
| **1** | **Нэр дэвшигчийн товч танилцуулга**  **Эцэг/эхийн нэр:** Думбурай  **Ургийн овог:** Цөөхөр  **Нэр:** Мягмарцэрэн  **Хүйс:** эрэгтэй  **Төрсөн он:** 1972  **Төрсөн газар:** Улаанбаатар хот |
| **2** | **Нэр дэвших тухай хүсэлт гаргасан албан тушаал**  Нэр дэвшигч Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүний алинд нэр дэвших тухай хүсэл гаргасан талаар бичнэ. |
| Шүүхийн сахилгын хорооны шүүгч бус гишүүнд нэр дэвших хүсэлт гаргасан |
| **Сонгон шалгаруулалт, түүний үе шат, явуулсан ажиллагааны танилцуулга**  Сонгон шалгаруулалтын найман үе шат тус бүрийг журмын Дөрөв, Тав, Зургаа, Долоо, Найм, Ес, Арав, Арван нэг, Арван хоёрт заасны дагуу хэрхэн хэрэгжүүлсэн талаар тодорхой, ойлгомжтой бичнэ. | |
| **3** | **Нэгдүгээр үе шат**  Журмын 3.1.1-д заасны дагуу “сонгон шалгаруулалтын зарыг нийтэд мэдээлэх” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ. |
| Монгол Улсын шүүхийн тухай хууль /Шинэчилсэн найруулга/-иар Шүүхийн ерөнхий зөвлөлийн шүүгч бус 5 гишүүн, Шүүхийн сахилгын хорооны шүүгч бус 5 гишүүнийг Монгол Улсын Их Хурлаас нээлттэйгээр нэр дэвшүүлж, сонгон шалгаруулж томилохоор заасны дагуу 2021 оны 03 дугаар сарын 10-ны өдрөөс 2021 оны 03 дугаар сарын 31-ний өдрийн 17 цаг 30 минут хүртэл олон нийтэд нээлттэй зарлаж, холбогдох материалыг хүлээн авахаар Хууль зүйн байнгын хорооны 2021 оны 03 дугаар сарын 10-ны өдрийн 05 дугаар тогтоолыг баталсан. Энэ тогтоолын дагуу сонгон шалгаруулалтын зарыг 2021 оны 03 дугаар сарын 10-ны өдрөөс 03 дугаар сарын 31-ний өдрийн хооронд нийтэд мэдээлсэн. |
| **4** | **Хоёрдугаар үе шат**  Журмын 3.1.2-д заасны дагуу “нэр дэвших тухай хүсэлт гаргах” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ. |
| Хууль зүйн байнгын хорооны 2021 оны 03 дугаар сарын 10-ны өдрийн 05 дугаар тогтоолоор сонгон шалгаруулалтын бүртгэлийн хугацааг тогтоож, хүсэлт, материалыг 21 хоногийн хугацаанд хүлээн авахаар нийтэд мэдээлсэн. Тус хугацаанд Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнд нийт 59 хүн нэрээ дэвшүүлэн, холбогдох материалыг ирүүлснээс 1 хүн нэрээ татаж нийт 58 хүн нэр дэвших хүсэлт гаргасан. |
| **5** | **Гуравдугаар үе шат**  Журмын 3.1.3-д заасны дагуу “Ажлын хэсэг байгуулах” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ. |
| Монгол Улсын шүүхийн тухай хууль /Шинэчилсэн найруулга/-ийн 77 дугаар зүйлийн 77.2-т “Ажлын хэсэг нь Улсын Их Хурал дахь олонх, цөөнх, Ерөнхийлөгч, Засгийн газар, Хүний эрхийн Үндэсний Комисс, Монголын Хуульчдын холбоо, Монголын Өмгөөлөгчдийн холбоо, хууль зүйн сургалт, судалгааны байгууллага, хууль зүйн их, дээд сургуулийн санал болгосон төлөөллөөс бүрдсэн 11 гишүүний бүрэлдэхүүнтэй байх бөгөөд ажлын хэсгийг Улсын Их Хурлын даргын захирамжаар томилсон Улсын Их Хурлын гишүүн ахална.” гэж заасан. Энэ талаар нарийвчилсан зохицуулалтыг Хууль зүйн байнгын хорооны 2021 оны 03 дугаар сарын 10-ны өдрийн 06 дугаар тогтоолоор баталсан “Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журам”-д тусгасан.  Дээрх заалтын дагуу Хууль зүйн байнгын хорооны 2021 оны 09, 10, 20 дугаар тогтоолоор Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүний сонгон шалгаруулах үүрэг бүхий ажлын хэсгийг Улсын Их Хурлын гишүүн С.Бямбацогт, Улсын Их Хурал дахь Монгол Ардын намын бүлгийн Ажлын албаны дарга С.Далхаасүрэн, Улсын Их Хурал дахь Ардчилсан намын бүлгийн даргын зөвлөх Д.Батдорж, Хүний эрхийн Үндэсний Комиссын гишүүн Б.Энхболд, Хууль зүй, дотоод хэргийн яамны Төрийн нарийн бичгийн дарга Б.Баасандорж, Монгол Улсын Ерөнхийлөгчийн Хууль зүйн бодлогын зөвлөх А.Бямбажаргал, Хууль зүйн үндэсний хүрээлэнгийн захирал Х.Эрдэм-Ундрах, Монголын Өмгөөлөгчдийн холбооны дэд ерөнхийлөгч М.Баасанбат, Монголын Хуульчдын холбооны удирдах зөвлөлийн гишүүн М.Мөнхбат, Монгол Улсын Их Сургуулийн Хууль зүйн сургуулийн Нийтийн эрх зүйн тэнхимийн профессор, хууль зүйн доктор О.Мөнхсайхан, “Шихихутуг” их сургуулийн Хувийн эрх зүйн тэнхимийн эрхлэгч Г.Амаржаргалан нарын бүрэлдэхүүнтэй байгуулсан.  **Тайлбар:** Хууль зүйн байнгын хорооны 2021 оны 03 дугаар сарын 31-ний өдрийн 09 дүгээр тогтоолоор Сонгон шалгаруулах ажлын хэсгийг байгуулсан. Монголын Хуульчдын холбооны төлөөллийг Хууль зүйн байнгын хорооны хуралдаанд оролцсон гишүүдийн олонх дэмжээгүй бөгөөд тус холбооноос Хуульчдын холбооны удирдах зөвлөлийн гишүүн М.Мөнхбатын нэрийг ирүүлсэн тул Хууль зүйн байнгын хорооны 09 дүгээр тогтоолд нэмэлт оруулах тухай 10 дугаар тогтоолыг баталсан. Түүнчлэн МУИС-ийн Хууль зүйн сургуулийн эрдэмтэн нарийн бичгийн дарга А.Бямбажаргалын албан үүрэг өөрчлөгдсөн, Ерөнхийлөгчийн Тамгын газрын дэд дарга Б.Саруул ажлаасаа чөлөөлөгдсөн тул Хууль зүйн байнгын хорооны 09 дүгээр тогтоолд өөрчлөлт оруулах тухай 20 дугаар тогтоолоор ажлын хэсгийн бүрэлдэхүүнд өөрчлөлт оруулсан. |
| **6** | **Дөрөвдүгээр үе шат**  Журмын 3.1.4-д заасны дагуу “нэр дэвшигчээр бүртгэх” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ. |
| Ажлын хэсэг 2021 оны 04 дүгээр сарын 07-ны өдөр хуралдаж Монгол Улсын шүүхийн тухай /Шинэчилсэн найруулга/ хууль болон “Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журам”-д заасан материалын шаардлагыг хангасан гэж үзэн Шүүхийн ерөнхий зөвлөлийн шүүгч бус гишүүнд 29 хүн, Шүүхийн сахилгын хорооны шүүгч бус гишүүнд 24 хүнийг нэр дэвшигчээр бүртгэсэн. Ажлын хэсгийн энэхүү хуралдаанаар Д.Мягмарцэрэнг Шүүхийн сахилгын хорооны шүүгч бус гишүүнд нэр дэвшигчээр бүртгэсэн. |
| **7** | **Тавдугаар үе шат**  Журмын 3.1.5-д заасны дагуу “нэр дэвшигчийн баримт бичгийг цахим хуудаст байршуулах, асуулт, санал хүлээн авах” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ. |
| “Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журам”-ын8.1-д “нэр дэвшигчээр бүртгэснээс хойш ажлын нэг өдрийн дотор бүртгэсэн нэр дэвшигчдийн нэрс, нэр дэвших тухай хүсэлт, холбогдох бусад мэдээллийг Улсын Их Хурлын цахим хуудаст байршуулж, хэвлэл, мэдээллийн хэрэгслээр нийтэд мэдээлж түгээнэ.” гэж заасны дагуу дээр дурдсан 53 нэр дэвшигчийн материалыг *[www.parliament.mn](http://www.parliament.mn)* Улсын Их Хурлын цахим хуудаст байршуулсан. Хууль зүйн байнгын хорооны Ажлын алба нэр дэвшигч Д.Мягмарсүрэнгийн Нэр дэвших тухай хүсэлт, холбогдох бусад мэдээллийг Улсын Их Хурлын цахим хуудаст 2021 оны 04 дүгээр сарын 05-ны өдрөөс эхлэн байршуулсан. |
| **8** | **Зургадугаар үе шат**  Журмын 3.1.6-д заасны дагуу “нэр дэвшигчийн талаар мэдээлэл цуглуулах, бүрдүүлэх” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ. |
| “Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журам”-ын 10.1-д “Энэ журмын 9.1-д заасны дагуу бүртгэсэн шийдвэр гармагц Ажлын хэсэг нэр дэвшигчийг Ажлын хэсгийн ахлагчаас бусад гишүүн бүрд тохиолдлын журмаар тэнцвэртэй хуваарилж илтгэгч гишүүнийг томилно” гэж заасныг баримтлан 2021 оны 04 дүгээр сарын 14-ний өдрийн Ажлын хэсгийн хуралдаанаар нэр дэвшигч тус бүрийн илтгэгч гишүүнийг сугалаагаар тодруулж, илтгэгч гишүүнийг томилсон.  Илтгэгч гишүүн нэр дэвшигчийн талаар 10 хүнтэй ярилцлага хийсэн. Ярилцлагад оролцогчид Д.Мягмарцэрэн нэр дэвшигчийн хууль зүйн мэдлэг, чадвар, ажлын туршлагын тухайд шүүхийн сахилгын хорооны шүүгч бус гишүүнээр ажиллахад хангалттай мэдлэг, чадвартай, аливаа асуудалд зарчимтай ханддаг бөгөөд асуудалд үндэслэл, судалгаатай хандаж, үүнийгээ тайлбарлаж ойлгуулахдаа сайн, шүүмж, санал дэвшүүлэх чадвар өндөртэй, ажлыг эхэлсэн бол эцсийг хүртэл явдаг, мөн гүйцэтгэх ажиллагааны чиглэлээр эрдэм шинжилгээ, судалгааны ажил гүйцэтгэж, бүтээл туурвидаг болох нь тогтоогдоно. |
| **9** | **Долдугаар үе шат**  Журмын 3.1.7-д заасны дагуу “Ажлын хэсгийн ярилцлага зохион байгуулах” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ. |
| “Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журам”-ын 11.1-д “Энэ журмын 10.7-д заасан хугацаа дууссанаас хойш ажлын таван өдрийн дотор нэр дэвшигч нь холбогдох шаардлагыг хангасан эсэхийг тодруулах зорилгоор Ажлын хэсэг нэр дэвшигч тус бүртэй ярилцлага зохион байгуулна.” гэж, 11.2-д “Ажлын хэсэг зургаагаас доошгүй тооны гишүүний ирцтэйгээр ярилцлага хийх бөгөөд Ажлын хэсгийн ахлагч даргална.” гэж заасан.  Ажлын хэсэг 2021 оны 10 дугаар сарын 8, 9, 10-ны өдрүүдэд ажлын хэсгийн ярилцлагыг зохион байгуулсан. Шүүхийн ерөнхий зөвлөлийн шүүгч бус гишүүнд 29 хүн нэр дэвшсэнээс 3 хүн нэрээ татсан бол 1 хүний төрийн алба хаах насны дээд хязгаарт хүрсэн, 1 хүн ярилцлагад ороогүй тул бүртгэлээс хасаж нийт 24 хүнтэй ярилцлага зохион байгуулсан. Шүүхийн сахилгын хороонд 24 хүн нэр дэвшсэнээс 1 хүн нэрээ татсан тул 23 хүнтэй ажлын хэсгийн ярилцлага зохион байгуулсан. |
| **10** | **Наймдугаар үе шат**  Журмын 3.1.8-д заасны дагуу “нэр дэвшигчийг Улсын Их Хуралд санал болгох” үе шат хэрхэн хэрэгжсэн талаарх мэдээлэл, үндэслэл бүхий дүгнэлт бичнэ. |
| “Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журам”-ын12.1-д “Энэ журмын11.6-д заасан хугацаа дууссанаас хойш ажлын дөрвөн өдрийн дотор Ажлын хэсэг дараах журмаар хуралдаж Ерөнхий зөвлөлийн эсхүл Сахилгын хорооны шүүгч бус гишүүнд нэр дэвшүүлэх эсэхийг шийдвэрлэнэ.” гэж, мөн журмын 12.6-д “Энэ журмын 12.1-д заасан хуралдаанаас хойш ажлын гурван өдрийн дотор энэ журамд заасны дагуу олонхын санал авсан нэр дэвшигчийн талаарх Ажлын хэсгийн тайлан, холбогдох баримт бичгийг Байнгын хороонд хүргүүлнэ.” гэж заасны дагуу саналаа Хууль зүйн байнгын хороонд хүргүүлэх зохицуулалттай.  Ажлын хэсэг Монгол Улсын шүүхийн тухай хуулийн 77 дугаар зүйлийн 77.4.5-д “энэ хуулийн 77.4.4-т заасан санал хураалтын дүнгээр Ажлын хэсгийн гишүүдийн олонхын санал авсан нэр дэвшигчийг саналын дарааллаар эрэмбэлэн сул орон тоогоор болон дараагийн олонхын санал авсан хоёр хүртэл хүний хамт нэр дэвшүүлж, Байнгын хороонд тайлангийн хамт ажлын гурван өдрийн дотор хүргүүлэх.” гэж заасан. Ажлын хэсэг 2021 оны 10 дугаар сарын 19-ний өдөр хуралдаж, илтгэгч гишүүн бүр өөрсдийн судалсан нэр дэвшигчийн талаарх дэлгэрэнгүй тайланг танилцуулж, ажлын хэсгийн бусад гишүүн саналаа хэлж, асуулт асууж хэлэлцсэн. Үүний дараагаар санал хураалтыг нууцаар явуулахад зургаан нэр дэвшигч Ажлын хэсгийн гишүүдийн олонхын саналыг авсан. Өөрөөр хэлбэл, Шүүхийн сахилгын шүүгч бус гишүүнд нэр дэвшигч Ц.Давхарбаяр 11 санал, Д.Ариунтуяа 7 санал, Д.Мягмарцэрэн 7 санал, Д.Эрдэнэчулуун 7 санал, Х.Хашбаатар 6 санал тус тус авсан. |
| **11** | **Сонгон шалгаруулалтын үйл явцыг нэгтгэн дүгнэх нь**  Ажлын хэсэг журмын 7.1-д заасан бүрэн эрхээ хэрхэн хэрэгжүүлсэн бэ, мөн журмын 12.4.1-д заасны дагуу сонгон шалгаруулалт нь Шүүхийн тухай хууль болон энэ журмын дагуу явагдсан тухай нэгтгэн дүгнэж бичнэ. |
| Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журмын Дөрөв, Тав, Зургаа, Долоо, Найм, Ес, Арав, Арван нэг, Арван хоёрт заасны дагуу сонгон шалгаруулалтын найман үе шат тус бүрийг зохион байгуулсан. |
| **Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүнд тавих шаардлагыг хангасан тухай үнэлгээ**  Нэр дэвших тухай хүсэлт, түүний хавсралт, нэр дэвшигчийн хэвлүүлсэн бүтээл, олон нийтэд өгсөн мэдээлэл, олон нийтээс ирүүлсэн асуулт, санал, нэр дэвшигчийн талаар бусад хүмүүстэй хийсэн ярилцлага, нэр дэвшигчтэй илтгэгч гишүүний ганцаарчлан хийсэн ярилцлага, Ажлын хэсгийн ярилцлага, илтгэгч гишүүний дэлгэрэнгүй тайлан, нэр дэвшигчээс болон бусад этгээдээс гаргуулан авах зэргээр цуглуулсан мэдээлэл, баримт бичиг, нотлох баримтад тулгуурлан нэр дэвшигчид тавих шаардлагыг яагаад хамгийн сайн хангасан гэж үнэлж дүгнэсэн тухайгаа журмын 12.4.3-т заасны дагуу ойлгомжтой, тодорхой бичнэ. | |
| **12** | **Боловсрол**  Төгссөн их, дээд сургууль, коллеж, боловсролын зэрэг, төгссөн оноор нь хамгийн сүүлийнхээс нь эхлэн дараалуулж жагсааж, журмын 2.1.2, 2.2.2-д заасан шаардлагыг хангаж байгаа нь ямар мэдээлэл, нотлох баримтаар тогтоогдсон талаар бичнэ. |
| Төгссөн сургууль:  2006 он ОХУ-ын ДЯЯ-ны Санкт-Петербург хотын их сургуульд (Хууль зүйн ухааны доктор (Ph.D)   1. он Цагдаагийн академид Хууль зүйн ухааны магистр   1995 Цагдаагийн академид бакалавр |
| **13** | **Эрх зүйч мэргэжлээр 10-аас доошгүй жил ажилласан тухай**  Журмын 2.1.2, 2.2.2-д заасны дагуу эрх зүйч мэргэжлээр 10-аас доошгүй жил ажилласан гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр ойлгомжтой, тодорхой бичнэ. |
| Нэр дэвшигч Д.Мягмарцэрэн нь “Гал түймэртэй тэмцэх газар”-т 1990 оны 10 сарын 05- ны өдрөөс, 1991 оны 5 сарын 31-нийг хүртэл “Гал сөнөөгч-байлдагч”, “Эргүүл хамгаалалтын 0801 дүгээр хороо”-нд 1991 оны 06 сарын 01-ний өдрөөс, 1991 оны 08 сарын 30-нийг хүртэл “Эргүүлийн цагдаа”, “Цагдаагийн ерөнхий газрын эрүүгийн хэлтэс”-т 1994-1997 онд, “Төлөөлөгч”, “Эрүүгийн цагдаагийн газрын ОХЗБГХ тэмцэх хэлтэс”-т 1997-2001 оныг хүртэл, ахлах төлөөлөгч, “Эрүүгийн цагдаагийн газрын 4 дүгээр хэлтсийн 1 дүгээр тасаг”-т 2001-2006 оныг хүртэл, Ахлах төлөөлөгч, “Авилгатай тэмцэх газрын Гүйцэтгэх ажлын хэлтэс”-т 2007-2010 оныг хүртэл, Ахлах ажилтан, Албаны дарга, Цагдаагийн академи, Дотоод хэргийн их сургуульд 2006 оноос 2021 оны 09 дүгээр сарын 20-ны өдөр хүртэл, Цагдаагийн сургуулийн гүйцэтгэх тэнхимийн ахлах багш, тэнхимийн эрхлэгч, дэд профессороор, 2021 оны 09 дүгээр сарын 20-ны өдрөөс өнөөг хүртэл ҮАБЗ-д ахлах референтээр ажиллаж байна. Дээрх ажлын туршлага нь эрх зүйч мэргэжлээр 10-аас доошгүй жил ажилласныг нотолж байна. |
| **14** | **Хууль зүйн өндөр мэргэшилтэй: хууль зүйн өндөр мэдлэг, чадвар, туршлагатай тухай**  Нэр дэвшигч нь журмын 2.1.1, 2.2.1-д заасан шаардлагын хүрээнд “хууль зүйн өндөр мэдлэг, чадвар, туршлагатай” гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр ойлгомжтой, тодорхой бичнэ. |
| Нэр дэвшигчээс ирүүлсэн хүсэлтийн 3.4-т дурьдсан хууль зүйн өндөр мэргэшилтэй болохыг нотолсон үйл ажиллагаа болон түүнийг нотлох баримтад дүн шинжилгээ хийн, эдгээр үйл ажиллагааг эрхэлж байсан эсэхийг тодруулах зорилгоор холбогдох албан тушаалтан, байгууллагын төлөөлөлтэй ярилцахад нэр дэвшигч Д.Мягмарцэрэн нь дор дурдсан ажил албыг эрхэлж байсан болох нь нотлогдов.  Нэр дэвшигчийн хууль зүйн өндөр мэргэшилтэй болохоо нотолсон жагсаалтаас үзвэл Хууль сахиулах байгууллага болон Дотоод хэргийн их сургуульд тасралтгүй 21 жил ажиллаж сургалт, эрдэм шинжилгээний ажил эрхэлж байгаа нь нотлогдож байна. Тэрээр дангаар болон хамтран 10 ном, сурах бичиг, нэг сэдэвт бүтээл бичиж хэвлүүлэн, эрдэм шинжилгээний өгүүлэл, илтгэл 30 гаруйг бичиж хэвлүүлэн, дотоод, гадаадын сэтгүүлд нийтлүүлжээ. Мөн ДХИС-ийн 30 гаруй магистрын дипломын ажлыг удирдаж, хорь гаруй магистрын ажилд шүүмж бичиж байсан байна. Гүйцэтгэх ажиллагааны чиглэлээр “Цагдаагийн байгууллагын гүйцэтгэх ажил, түүний эрх зүйн зохицуулалтыг судлах нь” 2003 он УБ, “Гэмт хэргээс гүйцэтгэх ажлаар урьдчилан сэргийлэх эрүүгийн албаны үйл ажиллагаа” 2012 он УБ, зэрэг бүтээлийг дангаар бичиж хэвлүүлжээ. Түүнчлэн нэр дэвшигчийн эрдэм шинжилгээ, судалгаа ажил, бүтээлүүд нь ихэвчлэн гүйцэтгэх ажиллагааны хүрээнд туурвисан тул нууцын зэрэглэлд байдаг болохыг дурдах нь зүйтэй болов уу.  Нэр дэвшигчийн талаар гаргасан тодорхойлолтод “... нэр дэвшигч Д.Мягмарцэрэн нь ... 40 гаруй магистрантын дипломын ажлын удирдагчаар, 60 гаруй магистрантын дипломын ажил, 6 докторын диссертацийн албан ёсны шүүмжлэгчээр ажилласан, мөн ДХИС-ын Эрдмийн зөвлөлийн гишүүнээр, мөн сургуулийн докторын зэрэг хамгаалуулах зөвлөлийн гишүүнээр 2020 оноос сонгогдон ажиллаж, урьдчилсан болон жинхэнэ хамгаалалтын хуралдаанаар 14 судлаачийн докторын зэрэг хамгаалуулах хуралдаанд оролцсон, ... тэрээр тэнхимийн эрхлэгчээр ажиллах хугацаандаа хамт олноо манлайлан чадварлагаар удирдан зохион байгуулж, тэнхимээсээ гурван хууль зүйн доктор хамгаалуулж, эрдэм шинжилгээ судалгааны чиглэлээр үнэлэхүйц амжилт үзүүлсэн, арвин их бүтээлтэй, тус сургуулийн шилдэг профессор багш” гэж бичжээ. |
| **15** | **Хууль зүйн өндөр мэргэшилтэй: мэргэжлийн ёс зүйн өндөр шаардлага хангасан тухай**  Нэр дэвшигч нь журмын 2.1.1, 2.2.1-д заасан шаардлагын хүрээнд “бусдын нөлөөнд автахгүй, хараат бусаар ажиллах, зарчимч, шударга зан төлөвтэй, мэргэжлийн ёс зүйн өндөр шаардлагыг хангасан” гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр ойлгомжтой, тодорхой бичнэ. |
| Мэргэжлийн ёс зүйн өндөр шаардлагыг нэр дэвшигч Д.Мягмарцэрэн нь хангасан эсэх талаар түүнтэй хамт ажиллаж байгаа болон түүнийг сайн мэдэх албан тушаалтан, байгууллагын төлөөлөлтэй ярилцлага хийж үзэхэд бусдын нөлөөнд автахгүй, хараат бусаар ажиллах, зарчимч, шударга зан төлөвтэй, ёс зүйн хувьд төлөвшсөн хүн болох тухай хэлж эерэг сэтгэгдэлтэй байв.  Нэр дэвшигчийн талаар гаргасан тодорхойлолтод “... нэр дэвшигч нь Д.Мягмарцэрэн нь төв шулуун, ноён нуруутай, бусдад сэтгэлээсээ зөвлөн туслах чин эрмэлзэлтэй, ... хүнлэг, ардчилсан нийгмийг цогцлоох, шүүхийн шинэтгэлийг хэрэгжүүлэх, шударга ёсыг бэхжүүлэх, хүний эрхийг хангахад хувь хүний болон хуульчийн хувьд шүүхийн сахилгын хорооны шүүгч бус гишүүнээр ажиллахад бүрэн бэлтгэгдсэн” гэж,  Нэр дэвшигчийн талаар гаргасан тодорхойлолтод “... эрүүгийн албаны болон сурган хүмүүжүүлэх ажлын өндөр мэргэшил, гадаад хэлний өндөр мэдлэг, эрдэм шинжилгээ, судалгааны ажлын дадлага, туршлага, бүтээлч хандлага бүхий зан чанар нь шүүхийн сахилгын хорооны шүүгч бус гишүүний нэр хүндтэй, хариуцлага өндөртэй, төрийн албан тушаалд бүрэн тэнцэнэ” гэж,  Нэр дэвшигчийн талаар гаргасан тодорхойлолтод “... Д.Мягмарцэрэн нь ном их уншдаг, олон талын мэдлэгтэй, гадаад дотоодын ном сурах бичиг ашиглан суралцах дадал хэвшилд суралцсан, мэдлэгээ бусдад тайлбарлан таниулдаг, харилцааны өндөр соёлтой, нийтэч, шулуун шударга сонсогч байсан, ... мөн залуу боловсон хүчнийг мэргэшүүлэн дадлагажуулах зорилгоор санал санаачилга гарган ажилладаг, хамт олондоо нэр хүндтэй, шударга эрдэмтэн багш” болохыг тус тус тодорхойлсон болно. |
| **16** | **Төрийн алба хаах насны дээд хязгаарт хүрээгүй тухай**  Журмын 2.1.3, 2.2.3-д заасны дагуу “төрийн алба хаах насны дээд хязгаарт хүрээгүй” байх шаардлагыг хангаж байгааг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ. |
| **Төрийн алба хаах насны дээд хязгаарт хүрээгүй.** Монгол Улсын Төрийн албаны тухай хуулийн 24 дүгээр зүйлийн 3 дахь хэсэгт заасны дагуу төрийн алба хаах насны дээд хязгаар 65 нас байхаар заасан бөгөөд нэр дэвшигч Д.Мягмарцэрэн нь 1972 оны 01 сарын 11-ний өдөр төрсөн нь түүний иргэний үнэмлэхийн хуулбараар нотлогдох тул төрийн алба хаах насны дээд хязгаарт хүрээгүй болно. |
| **17** | **Монгол Улсын иргэн мөн тухай**  Журмын 2.1, 2.2-д заасны дагуу “Монгол Улсын иргэн” байх шаардлагыг хангаж байгаа гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ. |
| **Тийм.** Нэр дэвшигч Д.Мягмарцэрэнгийн иргэний үнэмлэхийн хуулбараар нотлогдоно. |
| **18** | **Сүүлийн таван жилд улс төрийн болон намын удирдах албан тушаал хашиж байгаагүй тухай**  Журмын 2.1.5, 2.2.4-д заасны дагуу “сүүлийн таван жил улс төрийн албан тушаал болон улс төрийн намын удирдах албан тушаал эрхэлж байгаагүй” байх шаардлагыг хангаж байгаа гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ. |
| **Үгүй.** Нэр дэвшигч Д.Мягмарцэрэнгээс ирүүлсэн баримт бичиг, ярилцлага, цуглуулсан мэдээлэл дүндэслэн “улс төрийн албан тушаал болон улс төрийн намын удирдах тушаал эрхэлж байгаагүй байх” шаардлагыг хангаж байна гэж дүгнэлээ. |
| **19** | **Эрүүгийн хариуцлага хүлээж байгаагүй тухай**  Журмын 2.1.6, 2.2.10-д заасны дагуу “эрүүгийн хариуцлага хүлээж байгаагүй” байх шаардлагыг хангаж байгаа гэдгийг ямар мэдээлэл, нотлох баримтад тулгуурлан дүгнэж байгаа үндэслэлтэйгээр тодорхой, ойлгомжтой бичнэ. |
| Эрүүгийн хариуцлага хүлээж байгаагүй. Нэр дэвшигч Д.Мягмарцэрэн нь эрүүгийн хариуцлага хүлээгээгүй тухай e- mongolia.mn төрийн үйлчилгээний цахим системээс 2021 оны 3 дүгээр сарын 29-ний өдөр авсан тодорхойлолтоор нотлогдоно. Уг тодорхойлолтын үнэн зөв эсэхийг [https://e-mongolia.mn](https://e-mongolia.mn/) холбоосоор нэвтрэн орж шалган, баталгаажуулсан болно. |
| **20** | **Сахилгын шийтгэлээр халагдаж эсхүл огцорч байсан эсэх тухай**  Сахилгын шийтгэлээр ажлаас халагдаж эсхүл огцорч байсан эсэхийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ. |
| Нэр дэвшигч Д.Мягмарцэрэнгийн талаар гаргасан тодорхойлолт, ярилцлагын мэдээлэл, нэр дэвшигчээс ирүүлсэн баримт бичигт үндэслэн нэр дэвшигч сахилгын шийтгэлээр ажлаас халагдаж, эсхүл огцорч байгаагүй байна гэж дүгнэлээ. |
| **21** | **Шүүхийн ерөнхий зөвлөлийн гишүүнээр ажиллаагүй, ажиллаж байгаагүй тухай**  Журмын 2.2.6, 2.3-д заасны дагуу Шүүхийн ерөнхий зөвлөлийн шүүгч бус гишүүнд нэр дэвшигч Шүүхийн ерөнхий зөвлөлийн гишүүнээр ажиллаагүй буюу ажиллаж байгаагүй, Шүүхийн сахилгын хорооны гишүүнд нэр дэвшигч Шүүхийн ерөнхий зөвлөлийн гишүүнээр ажиллаагүй байх шаардлагатай. Энэхүү шаардлагыг хангаж байгаа гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ. |
| **Үгүй.** Уг шаардлага шүүхийн сахилгын хорооны шүүгч бус гишүүнд нэр дэвшигч Д.Мягмарцэрэнд хамаарахгүй болно. |
| **22** | **Шүүгчээр ажиллаж байгаагүй тухай**  Журмын 2.1.4, 2.2.4, 2.2.5-д заасны дагуу Шүүхийн ерөнхий зөвлөлийн шүүгч бус гишүүнд нэр дэвшигч сүүлийн таван жил шүүгчээр ажиллаж байгаагүй байх, Шүүхийн сахилгын хорооны гишүүнд нэр дэвшигч шүүгчээр ажиллаж байгаагүй байх шаардлагатай. Энэхүү шаардлагыг хангаж байгаа гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ. |
| **Үгүй.** Уг шаардлага шүүхийн сахилгын хорооны шүүгч бус гишүүнд нэр дэвшигч Д.Мягмарцэрэнд хамаарахгүй болно. |
| **23** | **Шүүхийн сахилгын хорооны гишүүнээр ажиллаагүй, ажиллаж байгаагүй тухай**  Шүүхийн тухай хуулийн 95.8-д заасны дагуу Шүүхийн сахилгын хорооны шүүгч бус гишүүнд нэр дэвшигч нь Шүүхийн сахилгын хорооны гишүүнээр ажиллаагүй, ажиллаж байгаагүй гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ. |
| **Үгүй.** Уг шаардлага шүүхийн сахилгын хорооны шүүгч бус гишүүнд нэр дэвшигч Д.Мягмарцэрэнд хамаарахгүй болно. |
| **24** | **Шүүхийн захиргааны байгууллагын ажилтнаар ажиллахгүй байгаа тухай**  Журмын 2.2.7-д заасны дагуу Шүүхийн сахилгын хорооны шүүгч бус гишүүнд нэр дэвшигч нь Шүүхийн захиргааны байгууллагын ажилтнаар ажиллахгүй байгаа гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ. |
| **Үгүй.** Нэр дэвшигч Д.Мягмарцэрэнгээс ирүүлсэн нотлох баримт болох ажилд томилсон, ажлаас чөлөөлсөн шийдвэр, нийгмийн даатгалын дэвтэр, холбогдох хүмүүсийн гаргасан тодорхойлолтыг судлахад нэр дэвшигч нь “шүүхийн захиргааны байгууллагын ажилтан”-аар ажиллаж байгаагүй тул дээрх шаардлагыг хангаж байна гэж үзсэн. |
| **25** | **Өмгөөлөгчөөр ажиллахгүй байгаа тухай**  Журмын 2.2.8-д заасны дагуу Шүүхийн сахилгын хорооны шүүгч бус гишүүнд нэр дэвшигч нь өмгөөлөгчөөр ажиллахгүй байгаа гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ. |
| **Үгүй.** Нэр дэвшигч Д.Мягмарцэрэнгээс ирүүлсэн нотлох баримт болох ажилд томилсон, ажлаас чөлөөлсөн шийдвэр, нийгмийн даатгалын дэвтэр, холбогдох хүмүүсийн гаргасан тодорхойлолтыг судлахад нэр дэвшигч нь “өмгөөлөгч”-өөр ажиллаж байгаагүй тул дээрх шаардлагыг хангаж байна гэж үзсэн. |
| **26** | **Прокуророор ажиллахгүй байгаа тухай**  Журмын 2.2.9-д заасны дагуу Шүүхийн сахилгын хорооны шүүгч бус гишүүнд нэр дэвшигч нь прокуророор ажиллахгүй байгаа гэдгийг ямар мэдээлэл, нотлох баримтад тулгуурлан дүгнэж буйгаа үндэслэлтэйгээр тодорхой, ойлгомжтой бичнэ. |
| **Үгүй.** Нэр дэвшигч Д.Мягмарцэрэнгээс ирүүлсэн нотлох баримт болох ажилд томилсон, ажлаас чөлөөлсөн шийдвэр, нийгмийн даатгалын дэвтэр, холбогдох хүмүүсийн гаргасан тодорхойлолтыг судлахад нэр дэвшигч нь “прокурор”-оор ажиллаж байгаагүй тул дээрх шаардлагыг хангаж байна гэж үзсэн. |
| **27** | **Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүнд санал болгох үндэслэлүүдийг нэгтгэн дүгнэх нь**  Ажлын хэсэг нь цуглуулсан бүх нотлох баримт, мэдээлэлд тулгуурлан нэр дэвшигчийн хууль зүйн мэдлэг, ур чадвар, ёс зүй, зан төлөвийг үнэлж журмын 2.1, 2.2, 2.3-д заасан харгалзах шаардлагыг тухайн нэр дэвшигч хамгийн сайн хангаж буй гэдгийг нэгтгэн дүгнэж үндэслэлээ тодорхой, ойлгомжтой бичнэ. |
| Монгол Улсын шүүхийн тухай /шинэчилсэн найруулга/ хуулийн 95 дугаар зүйлийн 95.3-т заасан “..., бусад гишүүн нь хууль зүйн өндөр мэргэшилтэй, эрх зүйч мэргэжлээр 10-аас доошгүй жил ажилласан, төрийн алба хаах насны дээд хязгаарт хүрээгүй, сүүлийн таван жил шүүгч, улс төрийн албан тушаал болон улс төрийн намын удирдах албан тушаал эрхэлж байгаагүй, эрүүгийн хариуцлага хүлээж байгаагүй Монгол Улсын иргэн байна” гэснийг, мөн Шүүхийн ерөнхий зөвлөлийн болон Шүүхийн сахилгын хорооны шүүгч бус гишүүнийг сонгон шалгаруулах журмын 2 дугаар зүйлийн 2.2-т заасан шаардлагуудыг нэр дэвшигч Д.Мягмарцэрэн бүрэн хангаж байна гэж Ажлын хэсэг дүгнэж байна. |

**Ажлын хэсгийн гишүүд**

|  |  |  |  |
| --- | --- | --- | --- |
|  | **Эцэг/эхийн нэр, өөрийн нэр** | **Гарын үсэг** | **Огноо** |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |
| 6 |  |  |  |
| 7 |  |  |  |
| 8 |  |  |  |
| 9 |  |  |  |
| 10 |  |  |  |
| 11 |  |  |  |

**Хавсралт: тайлан гаргахад тулгуурласан баримт**

# Хавсралт: тайлан гаргахад тулгуурласан баримт

1. Нэр дэвших тухай хүсэлт 14 хуудас,
2. Төрийн албан хаагчийн анкет 9 хуудас,
3. Иргэний үнэмлэхийн хуулбар 1 хуудас,
4. Нийгмийн даатгалын шимтгэл төлөлтийн талаарх тодорхойлолт 3 хуудас,
5. Цагдаагийн дээд сургуулийн бакалаврын дипломын хуулбар 2 хуудас,
6. Цагдаагийн академийн магистрын дипломын хуулбар 2 хуудас,
7. ОХУ-ын ДЯЯ-ны Санкт-Петербург хотын их сургууль, хууль зүйн ухааны докторын дипломын хуулбар 1 хуудас,
8. Цагдаагийн ерөнхий газар, Иргэний эрүүгийн хариуцлага хүлээж байсан эсэх тухай тодорхойлолт 1 хуудас,
9. Эрх зүйч мэргэжлээр 10-аас доошгүй жил ажилласныг нотлох баримт:
   1. Дотоод хэргийн их сургуулийн архивын лавлагаа 2 хуудас
   2. Цагдаагийн ерөнхий газрын төв архивын лавлагаа 1 хуудас
   3. Авилгатай тэмцэх газрын архивын лавлагаа 1 хуудас
   4. “Багшлах мэргэжил”-ийн сертификатийн хуулбар 1 хуудас
   5. “Гэр бүлийн хүчирхийлэлтэй тэмцэх-чадавх бэхжүүлэх” сэдвээр сургалтад хамрагдсан гэрчилгээний хуулбар 1 хуудас
   6. “Хуурамч бичиг баримт илрүүлэх чадавхыг нэмэгдүүлэх” сэдвээр сургалтад хамрагдсан гэрчилгээний хуулбар 1 хуудас
   7. Хууль зүй, дотоод хэргийн сайдын 2017 оны 11 дүгээр сарын 06-ны өдрийн А\268 дугаар, Ажлын хэсэг байгуулах тухай тодорхойлолтын хуулбар 2 хуудас
   8. Монгол Улсын Их хурлын байнгын хорооны 2020 оны 12 дугаар сарын 28-ны 10 дугаар, Ажлын хэсэг байгуулах тухай тогтоолын хуулбар 1 хуудас
   9. 2015 оны 05 дугаар сарын 08 А\44; А\168 тоот “Ажлын хэсэг байгуулах тухай” тушаалын хуулбар 2 хуудас
   10. Хууль зүйн чиглэлээр нийтлэл эмхтгэдэг сэтгүүлүүдийн редакцийн зөвлөл багтсан талаарх баримтын хуулбарууд 6 хуудас
10. Нэр дэвшигчийн талаарх тодорхойлолтууд:
11. Нэр дэвшигч хууль зүйн өндөр мэргэшилтэй гэдгээ нотолсон баримт:
    1. Дотоод хэргийн их сургуулийн дэд профессорын үнэмлэхний хуулбар 1 хуудас,
    2. Докторын ажлын нүүр хэсгийн хуулбар 2 хуудас
    3. Хууль зүйн доктор, дэд профессор Д.Мягмарцэрэнгийн бүтээл, гарын авлага, сурах бичиг, илтгэл, өгүүллийг нийтэлсэн жагсаалт 6 хуудас
    4. Хууль зүйн магистр, доктор удирдсан, шүүмжилсэн ажлуудын жагсаалт 6 хуудас
    5. Дотоод болон гадаадын сэтгүүлд нийтлүүлсэн өгүүлэл, нийтлэлийн хуулбар 35 хуудас
12. Нэр дэвшигч Д.Мягмарцэрэн нэмэлтээр ирүүлсэн баримт:
    1. Мэргэшүүлэх чиглэлээр гадаад болон бусад улсад хамрагдсан сургалтын сертификатуудын хуулбар 6 хуудас

--- оОо ---